**Cultura de cartof**

Caracterizare generală

Cartoful este bogat în carbohidrați, proteine, vitamina C, complexul de vitamine B, săruri minerale: potasiu, calciu, fier, fosfor. Se consumă gătit și este materie primă pentru produse industriale.

Tipul de sol

Preferă soluri ușoare, nisipo-lutoase, aluvionare, bine aerate bogate în humus, cu un pH acid- 5.5-6.5, Fertilizarea se face cu îngrășământ cu azot, potasiu și fosfor. Fosforul este cel care stimulează formarea tuberculilor.

Umiditatea solului

Cerințe moderate în general. Excepție face perioada de formare a tuberculilor și perioada de înflorire. Seceta sau excesul de apă sunt dăunătoare culturii.

Temperatura optimă (aer / sol)

Temperatura este factorul cel mai important în creșterea cartofului. Optimul de temperatură pentru creștere și formarea tuberculilor este la 15-18°C. Cartofii încolțesc la 9-10°C și sunt inhibați de temperature peste 25°C. În jur de 30°C nu se mai formează tuberculi. La temperaturi negative sunt distruse frunzele și tuberculii. Temperaturi de -2…-3°C distrug total cartofii.

Lumina

Cerințele față de lumină sunt mari. La umbră nu se formează tuberculi.

Altitudinea la care cresc (exprimată în categorii: zonă de munte, câmpie, podiș, etc.)

Se cultivă peste tot în zonele colinare, pe luncile râurilor, până la o altitudine de 1000-1500m. Soiuri autohtone rezistente sunt Sucevița, Bran, Rustic

Numărul de plante care se pot planta în medie pe 1 metru pătrat

Pe 1 metru pătrat se pot cultiva aproximativ 10-12 plante

Timp necesar pentru a ajunge la maturitate

Ciclul de dezvoltare la 65-70 de zile de la plantare, în funcție de soi.

Rotatia culturilor

Plantele de cartof se cultivă după, morcovi, varză, dovleac.

Inițierea culturii

Terenul se pregătește din toamnă. Se aplică gunoi de grajd si îngrășăminte cu potasiu și fosfor. într-o arătură adâncă de 28-30cm. Primăvara se adaugă îngrășăminte cu azot. Se modelează straturi înălțate și se mărunțeste partea superioară. Cartofii de sămânță se sortează după dimensiuni. Cei mari, peste 70 de grame se taie longitudinal astfel încât fiecare sa aibă 2-3 ochi. Tuberculii se tratează cu fungicide cum ar fi Rizolex, Maxim 100FS și se lasă la încolțit 1-2 săptămâni la întuneric, la 16-18°C după care se trec la lumină încă 2 saptămâni pînă colții ajung la 1-1.5cm. Pentru producții bune se face călirea cartofilor încolțiți prin trecerea lor la temperaturi de 5-10°C câteva zile. Plantarea se face în martie- aprilie. Distanța pe rând este de 25-30cm și între rânduri de 50cm. Adâncimea de plantare este de 6-8cm la cartofii mijlocii și 4cm la cei mici. Răsărirea plantelor are loc la 15-20zile după plantare.

Lucrări de întreținere.

Plantele se erbicidează cu Sencor WP 70 la răsărire sau cu Pantera 40EC. Se pot prăși manual de 2 ori. Se aplică fertilizatori cu NPK înainte de înflorire și după apariția florii. Se udă numai dacă nu au fost precipitații.

Recoltarea și depozitarea

Recoltarea se face în lunile mai – iunie pentru cartofii timpurii și septembrie - octombrie pentru cartofii de toamnă. Recoltarea se face când solul este reavăn cu furca sau cu sapa la 40-45 de zile după răsărire.

Păstrarea se face la 2-4°C pentru perioade îndelungate la întuneric și în locuri bine aerisite.

De evitat: temperaturile negative și cele peste 30°C, seceta, excesul de apă.