Cultura de castraveți

Caracterizare generală

Castraveții au calorii foarte puține, conțin multă apă, substanțe pectice, săruri minerale, în special potasiu, vitamina C și B. Cultivarea se face pe sol sau pe spaliere. Pentru cultura timpurie se fac răsaduri. Cultura de vară se face direct în câmp. Cultura de toamnă se inițiază după eliberarea solului de o cultură premergătoare. În cultura de toamnă se folosesc soiuri cu fructi mici care se pot conserva.Se consumă proaspeți sau conservați.

Tipul de sol

Ușor, afânat, luto-nisipos, bogat în humus, pH slab acid sau neutru (6.5-7.0)

Umiditatea solului

Cerințele față de apă sunt mari. Solul și aerul de deasupra trebuie să fie constant umed, altfel castraveții sunt amari și deformați.

Temperatura optimă (aer / sol)

Temperatura optimă de creștere este 25-28°C. Temperatura minima de germinație este de 15-16°C iar cea maximă de 30-35°C după care plantele nu mai cresc.

Lumina

Plantulele au nevoie de lumină multă, pentru o bună fructificare

Altitudinea la care cresc (exprimată în categorii: zonă de munte, câmpie, podiș, etc.)

Se cultivă peste tot în zonele de câmpie și deal, în estul țării și în Transilvania, pe terenuri plane bine însorite

Numărul de plante care se pot planta în medie pe 1 metru pătrat

Pe 1 metru pătrat se pot cultiva aproximativ 40 de plante de castraveți pe spaliere.

Timp necesar pentru a ajunge la maturitate

După germinare, plantele răsar la aproximativ 6-7 zile la temperaturi de peste 18°C. Perioada de vegetație variază în funcție de soi între 60-80 de zile.

Rotatia culturilor

Plantele de castraveți se cultivă după lucerna, cartofi, fasole, tomate, varză.

Inițierea culturii

Terenul de pregătește toamna. Se nivelează, se fertilizează de preferat cu gunoi de grajd, și îngrășăminte cu azot, fosfor și potasiu. Se erbicideză cu Balan sau Benefex. Se seamănă la sfârșit de aprilie, început de mai la 3-4cm adâncime, 10cm distanță între plante pe rând și 60cm între rânduri. Dacă se pun spaliere acestea se montează înainte de ânsămânțare. Lăstarii apar la 20-30 de zile de la semnat.

Lucrări de întreținere.

Plantele se completează la 4-5 zile după plantare se prășesc de 2 ori pentru a îndepărta buruienile fără a deranja plantele de castraveți, Ciupirea vârfurilor de creștere, stimulează formarea florilor.

Se pot fertiliza suplimentar după ce apare a 6a frunză cu azot și potasiu. Udarea trebuie făcută în cantități mai mari când se formează fructul.

Soiuri commune rezistente la dăunători sunt Regal, Favorit, Magic

Recoltarea și depozitarea

Recoltarea se face manual, eșalonat la 2-3 zile, prin tăierea pedunculului când fructul ajunge la 9-12cm lungime (în funcție de soi). Se păstrează 8-10 zile castraveții mari și 5-8 zile cei mici. la 8-10°C.

De evitat: mutarea tulpinilor pe sol, tasarea solului, vântul, excesul de fertilizatori