Cultura de morcovi

Caracterizare generală

Morcovul este o importantă sursă de carbohidrați și fibre, vitamina A, caroteni și are un conținut ridicat de calciu, fier, și fosfor. Se folosește crud, gătit sau sub formă de suc. Cu cât culoarea este mai intensă cu atât valoarea alimentară este mai ridicată, soiul fiind de calitate superioară.

Tipul de sol

Preferă soluri ușoare sau moderate, nisipoase sau luto-nisipoase cu pH neutru, fără buruieni.

Umiditate

Cerințele față de uniditate sunt scăzute. Există 2 perioade când cultura trebuie udată constant. La germinație și în momentul în care rădăcina se îngroașă (40-60 zile de la germinație).

Temperatura optimă (aer / sol)

Morcovul este puțin pretențios față de căldură. Temperatura minima pentru germinație este de 4-5°C iar temperatura optima 18-20°C. Temperatura solului influențează forma rădăcinii. Când este frig rădăcinile sunt subțiri, lungi și deschise la culoare. Când solul este cald, rădăcinile sunt scurte, groase și închise la culoare. Temperaturile peste 30°C sunt nefavorabile plantei.

Lumina

Plantele preferă terenurile însorite. Umbrirea este tolerată dar reduce producția

Altitudinea la care cresc (exprimată în categorii: zonă de munte, câmpie, podiș, etc.)

Se cultivă peste tot în zone cu precipitații moderate

Numărul de plante care se pot planta în medie pe 1 metru pătrat

120-150 de plante

Timp necesar pentru a ajunge la maturitate

Germinația semințelor are loc greu, după 3-4 saptămâni de la însămânțare. După germinare, rădăcinile pot fi recoltate la 90-180 de zile în funcție de soi.

Rotatia culturilor

Se cultivă după tomate, vinete, castraveți, dovlecei. S cultivă concomitant cu cartofi, mazăre.

Inițierea culturii

Însămânțarea se face direct în câmp primăvara devreme sau încă din toamnă pentru consumul din vară. Pentru soiurile tardive însămânțarea se face vara și consumul toamna.

Solul se fertilizează cu superfosfat și sare potasică. Se pot aplica și erbicide de tipul Linurex sau Afalon.

Lucrări de întreținere.

Fertilizarea solului se face cu mult timp înainte de însămânțare. În stadiul de 4-5 frunze plantele se răresc astfel încât distanța dintre ele să fie de 4-5 cm și între rânduri de 10-15 cm. Plivirea se face numai până la apariția freunzelor. Udarea trebuie să asigure umiditatea bună a solului, Fertilizarea suplimentară se face după rărit și când se îngroașă rădăcina, cam o data pe lună. Se aplică îngrășământ cu azot, fosfor și potasiu.

Soiuri cultivate frecvent în Românis sunt Tip Top, Napoli, Jaguar și Tagus.

Recoltarea și depozitarea

Poate începe la 50-60 de zile după răsărire când grosimea rădăcinilor este de 2cm în partea superioară. Recoltarea începe în lunia iunie și se continuă până în septembrie în funcție de soi. Depozitarea se face la întuneric la temperaturi de 1-2°C și umiditate ridicată. Se pot păstra în nisip sau în lădițe.

De evitat: excesul de fertilizatori în sol, recoltarea întârziată pentru că se lignifică rădăcinile,