**Cultura de roșii**

Caracterizare generală

Roșiile sunt bogate în carbohidrați, proteine, caroteni, vitamina C, K, complexul de vitamine B, săruri minerale: potasiu, magneziu, fier. Se consumă proaspete, gătite sau conservate.

Tipul de sol

Preferă soluri ușoare, mijlocii, bine aerate bogate în humus, cu un pH acid- 6-6.5, Fertilizarea se face cu gunoi de grajd sau cu fertilizatori chimici cu azot, potasiu și fosfor. Potasiul este cel care stimulează formarea fructelor.

Umiditatea solului

Cerințe moderate în general. Sistemul radicular este profund și rezistă bine la uscăciunea solului.

Temperatura optimă (aer / sol)

Temperatura este factorul cel mai important în creșterea roșiilor. Germinația semințelor începe la 10°C și are loc în 10-15zile. Optimul de temperatură este de 24°C, când germinația are loc în 5-6zile. Temperatura optima pentru formarea fructelor este 20-25°C.

La temperaturi negative plantele sunt distruse. La peste 30°C nu mai produc fructe.

Lumina

Cerințele față de lumină sunt mari la 8-10 zile după răsărire și la formarea fructelor

Altitudinea la care cresc (exprimată în categorii: zonă de munte, câmpie, podiș, etc.)

Se cultivă peste tot în zonele de câmpie și colinare. Soiuri autohtone rezistente sunt Buzău 1600, Laura, Mara

Numărul de plante care se pot planta în medie pe 1 metru pătrat

Pe 1 metru pătrat se pot cultiva aproximativ 15 plante

Timp necesar pentru a ajunge la maturitate

Ciclul de dezvoltare la soiurile timpurii este de 95-120zile, la cele semitimpurii de 120-130zile iar la cele târzii peste 130zile.

Rotatia culturilor

Plantele de roșii se cultivă după lucernă, fasole, mocovi, varză, ceapă.

Inițierea culturii

Terenul se pregătește din toamnă. Se aplică gunoi de grajd și se nivelează. Primăvara se aplică superfosfat. Se erbicidează cu Treflan EC cu 5-6 zile inainte de plantare pus la 6cm în sol. Terenul se modelează în straturi. Răsadurile se inițiază cu 45-60 de zile înainte de plantare în februarie - martie. Se plantează în câmp în aprilie-mai când solul are 12°C. Distanța dintre plante este de 25-30cm iar între rânduri 50cm.

Lucrări de întreținere.

Se udă abundent la plantare. Se completează golurile la 3-5zile de la plantare. Se prășesc manual de 2 ori. Se aplică fertilizatori cu NPK înainte de înflorire și după apariția florii. Udarea trebuie să fie mai abundentă după apariția fructelor.

Recoltarea și depozitarea

Recoltarea se face în lunile iunie-septembrie, eșalonat la 2-3 zile.

Păstrarea se face la 4-6°C pentru perioade îndelungate la întuneric și în locuri bine aerisite.

De evitat: temperaturile negative și cele peste 30°C, excesul de azot, vântul