Spanac

Caracterizare generală

Plantele de spanac conțin carbohidrați, proteine, caroten, vitamina C, săruri minerale cum ar fi: calciu, fier, magneziu, potasiu, fosfor. Sunt rezistente la frig și au perioadă scurtă de vegetație. Se cultivă înainte sau după o cultură de bază.

Se consumă propaspăt sau conservat.

Tipul de sol

Preferă soluri medii afânate, permeabile, cu un pH slab acid-bazic 6.5-7.5, fertilizat ușor. Fertilizarea se face cu îngrășământ cu fosfor și potasiu.

Umiditatea solului

Solul trebuie să fie bine umectat. Udarea plantelor se face regulat, dimineața devreme.

După însămânțarea udarea se face în fiecare zi, primele 3-4 zile, după care udarea se face o dată la 3-6 zile.

Temperatura optimă (aer / sol)

Spanacul se însămânțează când temperatura solului este in jur de 2-3°C. Temperatura optimă de creștere este 15-17°C. Spanacul însămânțat toamna cu 3-4 frunze, rezistă la temperaturi de

-8°C. La peste 25°C frunzele sunt mici și se formează rapid tulpini florifere.

Lumina

Plantele preferă terenurile umbrite și o perioadă scurtă de iluminare (frunzele cresc bine primăvara și toamna).

Altitudinea la care cresc (exprimată în categorii: zonă de munte, câmpie, podiș, etc.)

Se cultivă peste tot în zonele de câmpie și colinare, până la o altitudine de 2000m.

Numărul de plante care se pot planta în medie pe 1 metru pătrat

Pe 1 metru pătrat se pot cultiva aproximativ 30-40 de plante

Timp necesar pentru a ajunge la maturitate

Ciclul de dezvoltare la soiurile timpurii este de 35-40 de zile, la cele semitimpurii de 40-50 de zile iar la cele târzii de 50-55 de zile.

Rotatia culturilor

Plantele de spanac se cultivă după cartofi, tomate, mocovi, varză, fasole.

Inițierea culturii

Terenul se pregătește din toamnă. trebuie să fie ușor înclinat cu pantă spre sud ca să nu băltească apa. Însămânțarea se face în septembrie pentru recolta din primăvara, în martie pentru recolta din mai și în iulie-august pentru recolta de toamnă. Semințele se pun în sol la o adâncime de 3cm. Distanța între plante este de 12-15cm iar între rânduri de 20-30cm

Lucrări de întreținere.

Plantele cultivate toamna trebuie protejate peste iarnă cu parazăpezi, paie sau frunze. După apariția plantulelor, acestea se răresc, se prășesc și se completează locurile lipsă.

Recoltarea și depozitarea

Recoltarea se face în lunile aprilie, mai pentru soiurile de primăvară și octombrie noiembrei pentru cele de toamnă. Recoltarea se face oe timp uscat prin smulgerea plantelor. Păstrarea se face la 1-2°C pentru câteva zile sau prin congelare la -4°C pentru câteva luni.

De evitat: excesul de azot din sol crește sensibilitatea plantelor la îngheț, temepraturile peste 25°C afectează calitatea frunzelor, seceta produce frunze mici.